hotchpotch/miracl-hf-unified huggingface dataset:
जेट विमान
जेट विमान जेट इंजन से चलने वाला एक प्रकार का वायुयान है। यह विमान प्रोपेलर (पंखे) चालित विमानों से ज्यादा तेज और ज्यादा ऊँचाई तक उड़ सकते हैं। अपनी इन्हीं क्षमताओं के कारण आधुनिक युग में इनका बहुत प्रचार प्रसार हुआ। सैन्य विमान मुख्यतः जेट चालित ही होते है क्योंकि ये तेज गति से उड़ कर एवं तीव्र कोण पर शत्रु पर आक्रमण करने की क्षमता रखते हैं। इनके इंजन की कार्यक्षमता प्रत्यागामी इंजन से बेहतर होती है इसीलिए जेट विमानों को लम्बी दूरी तक उड़ान भरने के लिए उपयुक्त माना गया है और आज इन्हें यात्री एवं माल को लम्बी दूरी तक ढोने के लिए सर्वोत्तम साधन माना जाता है।
जेट विमान के एक कक्ष में कुछ ईंधन रखा जाता है। जब विमान चलना प्रारम्भ करता है तो विमान के सिरे पर बने छिद्र से बाहर की वायु इंजन में प्रवेश करती है। वायु के आक्सीजन के साथ मिलकर ईँधन अत्यधिक दबाव पर जलता है। जलने से उत्पन्न गैस का दाब बहुत अधिक होता है। यह गैस वायु के साथ मिलकर पीछे की ओर के जेट से तीव्र वेग से बाहर निकलती है। यद्यपि गैस का द्रव्यमान बहुत कम होता है किन्तु तीव्र वेग के कारण संवेग और प्रतिक्रिया बल बहुत अधिक होता है। इसलिए जेट विमान आगे की ओर तीव्र वेग से गतिमान होता है। चूँकि जेट विमान में वायु बाहर से ली जाती है, इसलिए वायु शून्य स्थान में जेट विमान नहीं उड़ सकता।
विश्व का सर्वप्रथम जेट वायु यान बनाने का श्रेय रोमानिया के हेनरी कोंडा को जाता है। सन १९१० में बने इस वायु यान को कोंडा-१९१० के नाम से जाना जाता है। कोंडा-१९१० एक मिश्र जेट यान था जिसके अन्दर प्रत्यागामी इंजन लगा था जो जेट इंजन तक पहुँचने वाली वायु का सम्पीडन करता था। इस जटिल कार्यप्रणाली के कारण इस यान का आगे विकास नहीं हुआ और हेनरी कोंडा ने इसे कुछ प्रयोग करने के बाद इस तकनीक को त्याग दिया। १९२९ में ब्रिटिश वायु सेना के अभियंता फ्रैंक व्हित्तल ने विश्व के पहले टर्बो जेट वायु यान की परिकल्पना की और अपने शोध को प्रकाशित किया परन्तु विश्व का पहला टर्बो जेट वायु यान जर्मनी की वायु सेना ने सन १९३९ में बनवाया। इस यान का नाम था हेंकेल हे १७८ लेकिन यह यान सिर्फ परीक्षण क्षेत्र तक ही सीमित रह गया और इसे कभी भी युद्घ क्षेत्र में उपयोग में नहीं लाया गया। द्वितीय विश्व युद्घ और उसके बाद के शीतयुद्ध के समय जेट वायु यान तकनीक का तेजी से विकास हुआ और विश्व की सभी प्रमुख वायु सेनाओं ने जेट यानों को अपना लिया। अमेरिका में बना यान एसआर-७१ ब्लैकबर्ड विश्व का सबसे तेज गति से उड़ने वाला लड़ाकू जेट वायु यान है। यह यान ध्वनि की गति से ३.४ गुना ज्यादा गति से उड़ सकता है। व्यावसायिक विमानों में रूस में बना तुपोलेव तू-१४४ सबसे तेज विमान है जो ध्वनि की गति से २.३५ गुना अधिक गति से उड़ सकता है।
जेट इंजन
जेट इंजन रॉकेट के सिद्धांत पर कार्य करने वाला एक प्रकार का इंजन है। आधुनिक विमान मुख्यतः जेट इंजन का ही प्रयोग करते है। रॉकेट और जेट इंजन का कार्य करने का सिद्धांत एक ही होता है लेकिन इस दोनो मे अंतर केवल यह है कि जहाँ रॉकेट अपना ईंधन स्वयं ढोता है जेट इंजन आस पास की वायु को ही ईंधन के रूप मे उपयोग करता है। इसिलिये जेट इंजन पृथ्वी के वातावरण से बाहर जहाँ वायु नही होती है, काम नही कर सकते। अंग्रेजी मे इन्हे 'एयर ब्रिदिन्ग इंजन' (air breathing engine) कहा जाता है जिसका शाब्दिक अर्थ "वायु मे साँस लेने वाला/वाले इंजन" है।
बान्द्रा-वर्ली समुद्रसेतु
बांद्रा-वर्ली समुद्रसेतु (आधिकारिक राजीव गांधी सागर सेतु) ८-लेन का, तार-समर्थित कांक्रीट से निर्मित पुल है। यह बांद्रा को मुम्बई के पश्चिमी और दक्षिणी (वर्ली) उपनगरों से जोड़ता है और यह पश्चिमी-द्वीप महामार्ग प्रणाली का प्रथम चरण है। १६ अरब रुपये (४० करोड़ $) की महाराष्ट्र राज्य सड़क विकास निगम की इस परियोजना के इस चरण को हिन्दुस्तान कंस्ट्रक्शन कंपनी द्वारा पूरा किया गया है। इस पुल का उद्घाटन ३० जून, २००९ को संयुक्त प्रगतिशील गठबंधन प्रमुख श्रीमती सोनिया गांधी द्वारा किया गया लेकिन जन साधारण के लिए इसे १ जुलाई, २००९ को मध्य-रात्रि से खोला गया। साढ़े पांच किलोमीटर लंबे इस पुल के बनने से बांद्रा और वर्ली के बीच यात्रा में लगने वाला समय ४५ मिनट से घटकर मात्र ६-८ मिनट रह गया है। यह सेतु मुंबई और भारत में अपने प्रकार का प्रथम पुल है। इस सेतु-परियोजना की कुल लागत १६.५० अरब रु है। इस पुल की केवल प्रकाश-व्यवस्था करने के लिए ही ९ करोड़ रु का व्यय किया गया है। इसके कुल निर्माण में ३८,००० कि.मी इस्पात रस्सियां, ५,७५,००० टन कांक्रीट और ६,००० श्रमिक लगे हैं। इस सेतु में लगने वाले इस्पात के खास तारों को चीन से मंगाया गया था। जंग से बचाने के लिए इन तारों पर खास तरह का पेंट लगाने के साथ प्लास्टिक के आवरण भी चढ़ाए गए हैं। अब तैयार होने पर इस पुल से गुजरने पर यात्रियों को चुंगी ("टोल") कर देना तय हुआ है। यह चुंगी किराया प्रति वाहन ४०-५० रु तक होगा। इस पुल की कुल ७ कि.मी (ढान सहित) के यात्रा-समय में लगभग १ घंटे की बचत और कई सौ करोड़ वाहन संचालन व्यय एवं ईंधन की भी कटौती होगी। इस बचत को देखते हुए इसकी चुंगी नगण्य है। प्रतिदिन लगभग सवा लाख वाहन इस पुल पर से गुजरेंगे।
पखावज
पखावज एक वाद्ययंत्र है। यह उत्तर-भारतीय शैली का ढ़ोलक (ड्रम) है। यह मृदंग के आकार प्रकार का परन्तु उससे कुछ छोटा एक प्रकार का बाजा है।
तबले की उत्पत्ति इसी यंत्र से हुई है। कहा जाता है कि अमीर खुसरो पखावज बजारहे थे। उसी समय यह दो टुकड़ों में टूट गया। तब उन्होने इन टुकड़ों को बजाने की कोशिश की जो कि काम कर गया। इस प्रकार तबले का जन्म हुआ।
पिंगली वेंकैया
पिंगली वैंकैया या पिंगलि वेंकय्या (तेलुगु: పింగళి వెంకయ్య) भारत के राष्ट्रीय ध्वज के अभिकल्पक हैं। वे भारत के सच्चे देशभक्त एवं कृषि वैज्ञानिक भी थे।
पिंगली वैंकैया का जन्म 2 अगस्त 1876, को वर्तमान आंध्र प्रदेश के मछलीपट्टनम के निकट भटलापेनुमारु नामक स्थान पर हुआ था। इनके पिता का नाम पाण्डुरंग और माता का नाम काल्पवती था और यह ब्राह्मण कुल नियोगी से संबद्ध थे। मद्रास से हाई स्कूल उत्तीर्ण करने के बाद वो अपने वरिष्ठ स्नातक को पूरा करने के लिए कैंब्रिज यूनिवर्सिटी चले गये। वहाँ से लौटने पर उन्होंने एक रेलवे गार्ड के रूप में और फिर लखनऊ  में एक सरकारी कर्मचारी के रूप में काम किया और बाद में वह "एंग्लो वैदिक महाविद्यालय" में उर्दू और जापानी भाषा का अध्ययन करने लाहौर चले गए।
वो कई विषयों के ज्ञाता थे, उन्हें भूविज्ञान और कृषि क्षेत्र से विशेष लगाव था। वह हीरे की खदानों के विशेषज्ञ थे। पिंगली ने ब्रिटिश भारतीय सेना में भी सेवा की थी और दक्षिण अफ्रीका के एंग्लो-बोअर युद्ध में भाग लिया था। यहीं यह गांधी जी के संपर्क में आये और उनकी विचारधारा से बहुत प्रभावित हुए।
1906 से 1911 तक पिंगली मुख्य रूप से कपास की फसल की विभिन्न किस्मों के तुलनात्मक अध्ययन में व्यस्त रहे और उन्होनें "बॉम्वोलार्ट कंबोडिया कपास" पर अपना एक अध्ययन प्रकाशित किया।
इसके बाद वह वापस किशुनदासपुर लौट आये और 1916 से 1921 तक विभिन्न झंडों के अध्ययन में अपने आप को समर्पित कर दिया और अंत में वर्तमान भारतीय ध्वज विकसित किया। उनकी मृत्यु 4 जुलाई, 1963 को हुई।
काकीनाड़ा में आयोजित भारतीय राष्ट्रीय काँग्रेस के राष्ट्रीय अधिवेशन के दौरान वेंकैया ने भारत का खुद का राष्ट्रीय ध्वज होने की आवश्यकता पर बल दिया और, उनका यह विचार गांधी जी को बहुत पसन्द आया। गांधी जी ने उन्हें राष्ट्रीय ध्वज का प्रारूप तैयार करने का सुझाव दिया।
पिंगली वैंकया ने पाँच सालों तक तीस विभिन्न देशों के राष्ट्रीय ध्वजों पर शोध किया और अंत में तिरंगे के लिए सोचा। 1921 में विजयवाड़ा में आयोजित भारतीय राष्ट्रीय कांग्रेस के अधिवेशन में वैंकया पिंगली महात्मा गांधी से मिले थे और उन्हें अपने द्वारा डिज़ाइन लाल और हरे रंग से बनाया हुआ झंडा दिखाया। इसके बाद ही देश में कांग्रेस पार्टी के सारे अधिवेशनों में दो रंगों वाले झंडे का प्रयोग किया जाने लगा लेकिन उस समय इस झंडे को कांग्रेस की ओर से अधिकारिक तौर पर स्वीकृति नहीं मिली थी।
इस बीच जालंधर के हंसराज ने झंडे में चक्र चिन्ह बनाने का सुझाव दिया। इस चक्र को प्रगति और आम आदमी के प्रतीक के रूप में माना गया। बाद में गांधी जी के सुझाव पर पिंगली वेंकैया ने शांति के प्रतीक सफेद रंग को भी राष्ट्रीय ध्वज में शामिल किया। 1931 में कांग्रेस ने कराची के अखिल भारतीय सम्मेलन में केसरिया, सफ़ेद और हरे तीन रंगों से बने इस ध्वज को सर्वसम्मति से स्वीकार किया। बाद में राष्ट्रीय ध्वज में इस तिरंगे के बीच चरखे की जगह अशोक चक्र ने ले ली।
भोडवाल माजरी
भोडवाल माजरी पानीपत जिले में एक छोटा गान्व है।
टर्बोजेट
टर्बोजेट इंजन रॉकेट सिद्धांत पर कार्य करने वाला एक जेट इंजन है। इसमें एक नोदक चंचु के साथ गैस टर्बाइन लगी होती है। यह आमतौर पर तीव्र गति वाले विमानों मे उपयोग किया जाता है।
इसमें एक अंतर्ग्रहक (इनटेक), संपीडक, कम्बस्टर (अंतर्दहक), टर्बाइन और एक प्रॉपेलिंग नॉजल होता है। हवा अंतर्ग्रहक में खींची जाती है और संपीडक द्वारा संपीड़ित होती है। अंतर्ग्रहण के बाद संपीड़ित वायु में ईंधन मिला या जाता है, जहाँ ईंधन और वायु के मिश्रण का दहन होता है, जिससे गर्म गैसें उत्पन्न होतीं हैं। ये गैसें गर्म होने की वजह से और भी फैलती हैं, और अंतर्दहक में दबाव बढ़ने लगता है। चूंकि संपिडक की ओर से पहले से वायु आ रही होती है, गर्म गैसें इंजन के पिछले हिस्से में लगी टर्बाइन के रास्ते से निकलती है, जिससे टर्बाइन पर दबाव पड़ता है और वो घूमने लगती है। टर्बाइन द्वारा उत्पन्न कुछ शक्ति का उपयोग संपीडक को और ईंधन पम्प जैसी सहायक प्रणालियों को चलाने में किया जाता है। बाकी की शक्ति गैसों के साथ जेट के रुप में नॉजल से बाहर निकल जाती है, और इंजन को आगे की ओर धक्का (न्यूटन के तीसरे नियम से) प्रदान करती है। गैस टर्बाइनें आम तौर पर काफी विश्वसनीय और टिकाउ होती हैं। चूंकि एक टर्बोजेट इंजन गैस टर्बाइन के सबसे सरल रूपों में से एक होता है, इसलिये यह काफी विश्वसनीय माना जाता है। बाकी टर्बाइन इंजनों की तरह इन इंजनों की उष्मीय दक्षता भी कम ही होती है, विशेष कर बनावट से कम शक्ति का उत्पादन करते समय। तीव्र गति से निकलने वाली गैसों की वजह से संवेग (formula_1) के अनुपात में गतिज ऊर्जा (formula_2) काफी अधिक होती है। इस वजह से कम गति पर टर्बोजेट इंजन टर्बोफैन इंजनों की तुलना में और भी कम कार्यकुशल हो जाते हैं। इसलिये आजकल विमानन में इनका उपयोग ज्यादा नही होता है।
एस आर -७१ ""ब्लैकबर्ड"" एक उच्च गति वाला टोही विमान था जो कि आवाज़ से ३ गुना से भी अधिक गति प्राप्त कर सकता था। इसमें दो "जे ५८" टर्बोजेट इंजन लगे हुए थे जोकि स्वंय १४५ किलोन्यूटन (प्रत्येक) का बल उत्पन्न करते थे, और आवाज़ से ३·२ गुना गति पर सबसे अधिक कार्य-कुशल थे। अधिक गति पर, इन इंजनो के अंतर्गहक रैमजेट की तरह भी कार्य करते थे और अतिरिक्त धक्का (५४% कुल बल का) प्रदान करते थे। कॉनकॉर्ड एक यात्री विमान था जो आवाज से २ गुणा तेज उड़ान भरता था और चार "ओलम्पस ५९३" (Rolls-Royce/Snecma Olympus 593) टर्बोजेट इंजन का उपयोग करता था। ये इंजन कॉनकोर्ड को सुपरक्रूज (बिना पुनर्दहन के आवाज से तेज उड़ान) करने की क्षमता प्रदान करते थे और पुनर्दहन का इस्तेमाल सिर्फ उड़ान भरने और त्वरण के लिये होता था। ये इंजन माक २ की गति पर काम करने के लिये ही बनाये गये थे और सुपरक्रूज पर इनकी उष्मीय दक्षता ४३% थी। इन वजहों से तेज गति पर उस जमाने के अन्य इंजनों की तुलना में इंधन की बचत होती थी।
नोदक (जलयान)
जलयान के नोदक (), जिन्हें अनौपचारिक भाषा में स्क्रू (, अर्थ: पेच) भी कहते हैं, ऐसे पंखेनुमा यंत्र होते हैं जिनसे समुद्री जहाज़ों और नौकाओं के इंजनों द्वारा उत्पन्न घूर्णन (रोटेशन) का प्रयोग पानी को पीछे की ओर फेंककर नौका को आगे की तरफ़ धकेलने के लिए जाता है। नोदकों का आकार ऐसा होता है कि जब वह घूमते हैं तो उनके आगे और पीछे के पानी के दबावों में अंतर पैदा हो जाता है जिस से पानी तेज़ी से पंखे के पीछे खींचा जाता है। वैज्ञानिक रूप से नोदक के आगे और पीछे के दबाव में अंतर बरनौली सिद्धांत द्वारा समझा जा सकता है।
माहिम की खाड़ी
माही की खाड़ी एक बड़ी खाड़ी है, जो मुंबई में स्थित है। यह अरब सागर का भाग है। इसके दक्िणी छोर पर वर्ली एवं उत्तरी छोर पर बांदरा है, एवं बीच के तट पर माहिम है। इस खाड़ी का नाम आरंभिक १९वीं शताब्दी में जोड़े गए माहिम एवं साल्सेट द्वीप के नाम पर है। मीठी नदी माहिम में खाड़ी में गिरती है, व नगर एवं उपनगर की सीमा बनाती है।
माहिम
माहिम मुंबई का उपनगर है। यहां रेलवे स्टेशन भी है जो मुंबई उपनगरीय रेलवे की पश्चिमी लाइन पर आता है। इस क्षेत्र को पहले माइजिम, मेजम्बु या माहिकावती कहते थे। यहां माहिम दुर्ग भी स्थित है।
खार रोड
खार रोड, मुंबई का एक उप-क्षेत्र है। यह मुंबई उपनगरीय रेलवे का एक स्टेशन भी है।
सांता क्रूज़
खार रोड, मुंबई का एक उप-क्षेत्र है। यह मुंबई उपनगरीय रेलवे का एक स्टेशन भी है। मुंबई का छत्रपति शिवाजी अन्तर्राष्ट्रीय हवाई अड्डा अन्तर्देशीय टर्मिनल एवं मुंबई विश्वविद्यालय यहीं स्थित है।
विले पार्ले
विले पार्ले (Vile Parle) भारत के महाराष्ट्र राज्य के मुम्बई नगर के पश्चिम भाग में स्थित एक उपनगर है। प्रशासनिक दृष्टि से यह मुम्बई उपनगरीय ज़िले में स्थित है। प्रसिद्ध पार्ले-जी बिस्कुट का नाम इसी स्थान पर पड़ा है, क्योंकि यहाँ उसकी पहली फैक्ट्री थी।
मुंबा देवी मंदिर
मुंबा देवी मंदिर मुंबई के भूलेश्वर में स्थित है। मुंबई का नाम ही कोलीयों की देवी मुंबा आई यानि मुंबा माता के नाम से निकला है। यहां इनकी बहुत मान्यता है। यह मंदिर लगभग ४०० वर्ष पुराना है। मुंबई आरंभ में मछुआरों की बस्ती थी। उन्हें यहां कोली कहते थे। कोली लोगों यहां बोरी बंदर में तब मुंबा देवी के मंदिर की स्थापना की। इन देवी की कृपा से उन्हें कभी सागर ने नुकसान नहीं पहुंचाया। यह मंदिर अपने मूल स्थान पर १७३७ में बना था, ठीक उस स्थान पर जहां आज विक्टोरिया टर्मिनस इमारत है। बाद में अंग्रेजों के शासन में मंदिर को मैरीन लाइन्स-पूर्व क्षेत्र में बाजार के बीच स्थापित किया। तब मंदिर के तीन ओर एक बड़ा तालाब था, जो अब पाट दिया गया है। इस मंदिर की भूमि पांडु सेठ ने दान में दी थी, व मंदिर की देखरेख भी उन्हीं का परिवार करता था। बाद में मुंबई उच्च न्यायालय के आदेशा्नुसार मंदिर के न्यास की स्थापना की गई। अब भी वही मंदिर न्यास यहां की देखरेख करता है। यहां मुंबा देवी की नारंगी चेहरे वाली रजत मुकुट से सुशोभित मूर्ति स्थापित हई। इस न्यास ने यहां अन्नपूर्णा एवं जगदंबा मां की मूर्तियां भी मुंबा देवी के अगल बगल स्थापित करवायीं थीं। मंदिर में प्रतिदिन छः बार आरती की जाती है। मंगलवार का दिन यहां शुभ माना जाता है। यहां मन्नत मांगने के लिए यहां रखे कठवा (लकड़ी) पर सिक्कों को कीलों से ठोका जाता है। श्रद्धालुओं की भीड़ बहुत रहती है। यह मंदिर लगभग ५० लाख रु. सालाना मंदिर के अनुरक्षण कार्य एवं उत्सव आयोजनों में व्यय करता है।
मझगवां
मझगवां (Majhgawan) भारत के मध्य प्रदेश राज्य के सतना ज़िले में स्थित एक नगर है। यह इसी नाम की तहसील का मुख्यालय भी है।
भारत की 2011 जनगणना के अनुसार मझगवां नगर में 8,290 निवासी थे, जिसमें से 4,334 पुरूष और 3,956 स्त्रियाँ थीं। पूरे मझगवां तहसील के सभी गाँव-नगरों में कुल 1,50,362 निवासी थे, जिसमें से 79,158 पुरुष और 71,204 स्त्रियाँ थीं।
मझगवां कोठी से लगभग १६ किलोमीटर तथा सतना से ४२ किलोमीटर उत्तर में स्थित है। यह मध्य प्रदेश के सरंक्षित छोटे-छोटे लेकिन घने वन क्षेत्रो चारो ओर से घिरा हुआ है। मझगवां रेलवे स्टेशन पश्चिम मध्य रेलवे ज़ोन का छोटा सा स्टेशन है, जो कि मानिकपुर - कटनी रेल मार्ग पर स्थित है। यहाँ पर रुकने वाली मुख्य ट्रेने राजेन्द्र नगर- लोकमान्य तिलक (जनता) एक्सप्रेस, जबलपुर-हजरत निजामुद्दीन (महाकौसल) एक्सप्रेस, चित्रकूट एक्सप्रेस तथा बीना-कटनी पैसेंजर हैं। मझगवां से सबसे नजदीकी हवाई अड्डा खजुराहो है।
यहाँ पर दो उच्चतर माध्यमिक विद्यालय क्रमश: शासकीय उच्चतर माध्यमिक विद्यालय तथा शिशु शिक्षा सदन हैं। साथ ही हिन्दी और अंग्रेजी माध्यमों के कुछ प्राथमिक तथा माध्यमिक विद्यालय हैं। इस गाँव का मुख्य मंदिर राजाधिराज मंदिर है। इसके अतिरिक्त अन्य मंदिर बांके बिहारी, बड़े हनुमान जी, गायत्री मंदिर, शंकर जी तथा देवी दायी हैं। सतना रोड पर स्थित पंवरिया बाबा मंदिर, जो कि ऊँचे पहाड़ी पर है, अपनी प्राकृतिक सुन्दरता के लिए प्रसिद्ध है। इस गाँव के मध्य में एक तालाब है जो यहाँ के पानी का मुख्य स्रोत है।
अरविन्द कुमार
अरविन्द कुमार (जन्म: ग्रेगोरी कैलेण्डर: जनवरी 17, 1930 / भारांग: पौष 27, 1851), अपनी धर्मपत्नी कुसुम कुमार (जन्म: ग्रेगोरी कैलेण्डर: दिसम्बर 8, 1933 / भारांग: अग्रहायण 17, 1855) के साथ हिन्दी के प्रथम समान्तर कोश (थिसॉरस) के निर्माण करने के लिये जाने जाते हैं। अभी हाल में उन्होने संसार का सबसे अद्वितीय द्विभाषी थिसॉरस तैयार किया। द पेंगुइन इंग्लिश-हिन्दी/हिन्दी-इंग्लिश थिसॉरस ऍण्ड डिक्शनरी अपनी तरह एकमात्र और अद्भुत भाषाई संसाधन है। यह किसी भी शब्दकोश और थिसारस से आगे की चीज़ है और संसार में कोशकारिता का एक नया कीर्तिमान स्थापित करता है। इतना बड़ा और इतने अधिक शीर्षकों उपशीर्षकों वाला संयुक्त द्विभाषी थिसॉरस और कोश इस से पहले नहीं था।
अरविन्द कुमार का जन्म उत्तर प्रदेश के मेरठ नगर में हुआ। उनकी प्रारम्भिक शिक्षा मेरठ के नगरपालिका विद्यालय में हुई। सन 1943 में उनका परिवार दिल्ली आ गया। यहाँ उन्होने मैट्रिक किया। वे अंग्रेजी साहित्य में एमए हैं। सम्प्रति केन्द्रीय हिन्दी संस्थान, आगरा, की हिंदी लोक शब्दकोश परियोजना के अवैतनिक प्रधान संपादक हैं।
अरविन्द फ़िल्म पत्रिका माधुरी और सर्वोत्तम (रीडर्स डाईजेस्ट का हिन्दी संस्करण) के प्रथम सम्पादक थे। पत्रकारिता में उनका प्रवेश दिल्ली प्रेस समूह की पत्रिका सरिता से हुआ। कई वर्ष इसी समूह की अंग्रेजी पत्रिका कैरेवान के सहायक सम्पादक भी रहे। कला, नाटक और फ़िल्म समीक्षाओं के अतिरिक्त उनकी अनेक फुटकर कविताएंँ, लेख व कहानियाँ प्रतिष्ठित पत्र पत्रिकाओं में प्रकाशित हुई हैं।
उनके काव्यानुवाद शेक्सपीयर के जूलियस सीजर का मंचन राष्ट्रीय नाट्य विद्यालय के लिये इब्राहिम अल्काजी के निर्देशन में हुआ। 1998 में जूलियस सीज़र का मंचन अरविन्द गौड़ के निर्देशन में शेक्सपियर नाटक महोत्सव (असम) और पृथ्वी थिएटर महोत्सव, भारत पर्यावास केन्द्र (इण्डिया हैबिटेट सेण्टर), में अस्मिता नाट्य संस्था ने किया। अरविन्द कुमार ने सिन्धु घाटी सभ्यता की पृष्ठभूमि में इसी नाटक का काव्य रूपान्तर भी किया है, जिसका नाम है - विक्रम सैन्धव।
सबसे सघन आबादी वाले शहर
FE-India-Map-2014.jpg
भारत के सबसे घनी आबादी वाले शहरों की सूचीभारत के सर्वाधिक जनसंख्या वाले शहरों की सूची
अशोक राजपथ
बिहार की राजधानी पटना के पूर्वी हिस्से पटना सिटी को गाँधी मैदान से जोडने वाली सड़क का नामाकरण दूसरी सदी ईसा पूर्व में हुए मगध साम्राज्य के महान शासक सम्राट अशोक के नाम पर किया गया है। गंगा तट के समानान्तर चलने वाली यह सड़क शहर की जीवनरेखा है। पटना विश्वविद्यालय के बीएन कॉलेज, पटना कॉलेज, साईंस कॉलेज, पटना मेडिकल कॉलेज के अतिरिक्त एनआईटी पटना, महेन्द्रू मुहल्ला, सुलतानगंज, गायघाट, पटना सिटी के कई मुहल्ले इस महत्वपूर्ण राजपथ पर स्थित है।
विद्रूप (समुद्री जीव)
विद्रूप या स्क्विड, टेउथिडा (Teuthida) गण के समुद्री शिरस्यपाद (cephalopods) जीव हैं, जिनकी लगभग 300 प्रजातियों पायी जाती हैं। अन्य सभी शिरस्यपादों की तरह विद्रूप का एक विशिष्ट सिर, द्विपक्षीय समरूपता, एक प्रावरण और बाहु होते हैं। विद्रूप के समुद्रीफेनी (cuttlefish) की तरह आठ बाहु और दो जोड़े स्पर्शक होते है। (केवल बड़े मीनपंख वाले विद्रूप समूह ही ज्ञात अपवाद हैं, जिनके दस बहुत लंबे लेकिन बराबर लंबाई के बाहु होते है।)
सर्वोत्तम (पत्रिका)
सर्वोत्तम, रीडर्स डाइजेस्ट का हिंदी संस्करण पत्रिका थी जिसके संपादक अरविंद कुमार थे। पत्रिकाओं में वाक्य के अंत में खड़ी पाई (।) की जगह बिंदु (.) का प्रयोग इसी पत्रिका में सबसे पहले आजमाया गया था।
मोस्कवा नदी
मोस्कवा नदी रूस की राजधानी मास्को में स्थित है। इसकी कुल लंबाई 473 किलोमीटर है। मोस्कवा का उद्गम स्मोलेन्स्क-मास्को की ऊँची भूमि की ढलान से हुआ है। वह कोलोम्ना में ओका नदी से मिलती ह।
ब्रह्मपुत्र नदी की लम्बाई लगभग 473 किलोमीटर है।
सप्त द्वीप
यह पृथ्वी सात द्वीपों में बंटी हुई है। वे द्वीप एस प्रकार से हैं:- ये सातों द्वीप चारों ओर से क्रमशः खारे पानी, इक्षुरस, मदिरा, घृत, दधि, दुग्ध और मीठे जल के सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। जम्बुद्वीप इन सब के मध्य में स्थित है।
सप्त सागर
विष्णु पुराण के अनुसार यह पृथ्वी सात द्वीपों में बंटी हुई है। ये सातों द्वीप चारों ओर से क्रमशः खारे पानी, इक्षुरस, मदिरा, घृत, दधि, दुग्ध और मीठे जल के सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। जम्बुद्वीप इन सब के मध्य में स्थित है। सप्त सागर इस प्रकार से हैं:-और सप्त द्वीप इस प्रकार से हैं:- वे द्वीप एस प्रकार से हैं:- जम्बूद्वीप प्लक्षद्वीप शाल्मलद्वीप कुशद्वीप क्रौंचद्वीप शाकद्वीप पुष्करद्वीप
भू लोक
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं। जितनी दूर तक सूर्य, चंद्रमा आदि का प्रकाश जाता है, वह पृथ्वी प्रदेश कहलाता है।
सूर्य मण्डल
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं। पृथ्वी लोक से एक लाख योजन दूर सूर्य मण्डल है।
चंद्र मण्डल
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं।
सूर्यमण्डल से एक लाख योजन ऊपर चंद्रमण्डल है।
बुध मण्डल
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं।
नक्षत्र मण्डल से एक लाख योजन ऊपर बुध मण्डल है।
शुक्र मण्डल
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं।
बुद्ध मण्डल से एक लाख योजन ऊपर शुक्र मण्डल है।
मंगल मण्डल
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं।
शुक्र नक्षत्र मण्डल से एक लाख योजन ऊपर मंगल मण्डल है।
बृहस्पति मण्डल
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं।
मंगल मण्डल से एक लाख योजन ऊपर बृहस्पति मण्डल है।
शनि मण्डल
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं।
बृहस्पति मण्डल से एक लाख योजन ऊपर शनि मण्डल है।
सप्तर्षि तारामंडल
सप्तर्षि तारामंडल पृथ्वी के उत्तरी गोलार्ध (हेमीस्फ़ेयर) के आकाश में रात्रि में दिखने वाला एक तारामंडल है। इसे फाल्गुन-चैत महीने से श्रावण-भाद्र महीने तक आकाश में सात तारों के समूह के रूप में देखा जा सकता है। इसमें चार तारे चौकोर तथा तीन तिरछी रेखा में रहते हैं। इन तारों को काल्पनिक रेखाओं से मिलाने पर एक प्रश्न चिन्ह का आकार प्रतीत होता है। इन तारों के नाम प्राचीन काल के सात ऋषियों के नाम पर रखे गए हैं। ये क्रमशः क्रतु, पुलह, पुलस्त्य, अत्रि, अंगिरस, वाशिष्ठ तथा मारीचि हैं। इसे एक पतंग का आकार भी माना जा सकता है जो कि आकाश में डोर के साथ उड़ रही हो। यदि आगे के दो तारों को जोड़ने वाली पंक्ति को सीधे उत्तर दिशा में बढ़ायें तो यह ध्रुव तारे पर पहुंचती है। दूसरी शताब्दी ईसवी में टॉलमी ने जिन 48 तारामंडलों की सूची बनाई थी यह तारामंडल उनमें भी शामिल था।
अंग्रेज़ी में सप्तर्षि तारामंडल को "अरसा मेजर" (Ursa Major), "ग्रेट बेयर" (Great Bear) या "बिग बेयर" (Big Bear) कहा जाता है - इन सब का अर्थ "बड़ा भालू" होता है। इसे अमेरिका और कनाडा में "बिग डिप्पर" (यानि बड़ा चमचा) भी कहा जाता है। चीन में यह "पे-तेऊ" कहलाता है.
कुल मिलकर सप्तर्षि तारामंडल में 93 तारों को बायर नाम दिए जा चुके हैं, जिनमें से 13 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के सात मुख्य तारे इस प्रकार हैं -
सप्तऋषि मण्डल ध्रुव तारे के चारों ओर 24 घण्टे में एक चक्कर पूरा करता है। इस मण्डल के प्रथम दो तारे सदैव ध्रुव तारे की सीध में ही दिखाई देते हैं। प्राचीन समय में जब दिशा ज्ञान करने का यंत्र नहीं था , तब ध्रुव तारे की सहायता से ही दिशा का ज्ञान किया जाता था।
सप्तर्षि तारामंडल में कई गैलेक्सियाँ भी पाई गई हैं। इनमें मॅसिये 81 नामक सर्पिल गैलेक्सी है, जो आकाश में सबसे रोशन गैलेक्सियों में से एक है। इस तारामंडल के क्षेत्र में मॅसिये 82 नामक गैलेक्सी भी है जिसे अपने आकार की वजह से सिगार गैलेक्सी भी कहा जाता है। यहाँ हमसे 2.5 करोड़ प्रकाश-वर्ष दूर स्थित चकरी गैलेक्सी (पिनव्हील गैलेक्सी) भी स्थित है। कुल मिलकर सप्तर्षि तारामंडल में लगभग 50 गैलेक्सियाँ देखी जा चुकी हैं। हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं। सप्तर्षि मण्डल शनि मण्डल से एक लाख योजन ऊपर का मण्डल है। सप्तऋषि मण्डल का नाम सात ऋषियों के नाम पर रखा गया है (मरीची, अत्रि, आंगिरा, पुलह, क्रतु, पुलस्त, वशिष्ठ)।
ध्रुव मण्डल
हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं।
सप्तर्षि मण्डल से एक लाख योजन ऊपर ध्रुव मण्डल है।
त्रैलोक्य
त्रैलोक्य ( पालि : तिलोक) का शाब्दिक अर्थ है "तीन लोकों वाला"। त्रैलोक्य की संकल्पना सनातन धर्म, आरम्भिक बौद्ध धर्म तथा जैन धर्म - तीनों धर्मों में है।
त्रैलोक्य के अन्तर्गत बौद्ध धर्म में कामलोक, रूपलोक और अरूपलोक हैं।
खारे पानी का सागर
विष्णु पुराण के अनुसार यह पृथ्वी सात द्वीपों में बंटी हुई है। ये सातों द्वीप चारों ओर से सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। जम्बुद्वीप इन सब के मध्य में स्थित है। खारे जल का सागर इसको घेरे हुए है। इस सागर को प्लक्षद्वीप घेरे हुए है।
इक्षुरस का सागर
विष्णु पुराण के अनुसार यह पृथ्वी सात द्वीपों में बंटी हुई है। ये सातों द्वीप चारों ओर से सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। इक्षुरस का सागर प्लक्षद्वीप को घेरे हुए है। इस सागर को शाल्मलद्वीप घेरे हुए है।
मदिरा का सागर
विष्णु पुराण के अनुसार यह पृथ्वी सात द्वीपों में बंटी हुई है। ये सातों द्वीप चारों ओर से सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। मदिरा का सागर शाल्मलद्वीप को घेरे हुए है। इस सागर को कुशद्वीप घेरे हुए है।
घृत का सागर
विष्णु पुराण के अनुसार यह पृथ्वी सात द्वीपों में बंटी हुई है। ये सातों द्वीप चारों ओर से सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। घृत का सागर कुशद्वीप को घेरे हुए है। इस सागर को क्रौंचद्वीप घेरे हुए है।
दधि का सागर
विष्णु पुराण के अनुसार यह पृथ्वी सात द्वीपों में बंटी हुई है। ये सातों द्वीप चारों ओर से सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। दधि का सागर [Shaakद्वीप]] को घेरे हुए है। इस सागर को Pushkarद्वीप घेरे हुए है।
क्षीर सागर
विष्णु पुराण के अनुसार यह पृथ्वी सात द्वीपों में बंटी हुई है। ये सातों द्वीप चारों ओर से सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। हिन्दू मान्यताओं के अनुसार भगवान विष्णुअरुन एवं देवी लक्ष्मी,क्षीरसागर में निवास करते है।
मीठे जल का सागर
विष्णु पुराण के अनुसार यह पृथ्वी सात द्वीपों में बंटी हुई है। ये सातों द्वीप चारों ओर से सात समुद्रों से घिरे हैं। ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। मीठे जल का सागर पुष्करद्वीप को घेरे हुए है। पुष्कर द्वीप को घेरे मीठे जल के सागर के पार उससे दूनी सुवर्णमयी भूमि दिल्खायी देती है। वहां दस सहस्र योजन वाले लोक-आलोक पर्वत हैं। यह पर्वत ऊंचाई में भी उतने ही सहस्र योजन है। उसके आगे पृथ्वी को चारों ओर से घेरे हुए घोर अन्धकार छाया हुआ है। यह अन्धकार चारों ओर से ब्रह्माण्ड कटाह से आवृत्त है। अण्ड-कटाह सहित सभी द्वीपों को मिलाकर समस्त भू-मण्डल का परिमाण पचास करोड़ योजन है।
फोर्जन
उचित स्थान पर संपीडक दबाव का उपयोग करते हुए धातु की प्‍लास्टिक अवस्‍था को मनचाहा आकृति देने को गढ़त या फोर्जन या फोर्जिंग (forging) कहते हैं। लोहारों द्वारा परम्परागत ढंग से लोहे को गरम करके और पीटकर उसे आवश्यक रूप में बदलने का काम भी एक प्रकार का फोर्जन ही है। लोहार द्वारा हथौड़े से गरम वस्तु को पीटना आजकल "पात फोर्जन" (ड्रॉप फोर्जिंग) कहलाता है, जो कम समय के लिए अधिक दाब उत्पन्न करता है।
धातु को आकृति देना आधुनिक प्रविधि के द्वारा ग्रेन-ढांचे को परिष्‍कृत करता है; इसकी अंतनिर्हित क्षमता का विकास करता है; यांत्रिक-विशेषता को सुधारता है और ढांचागत समानता का उत्‍पादन करता है जो छिपे हुए आंतरिक दोषों से मुक्‍त करता है। फोर्जिंग विभिन्‍न प्रविधियों के द्वारा की जाती है जैसे खुले सांचे की गढ़त (ओपन डाई फोर्जिंग), बंद सांचे की गढ़त (क्‍लोज्‍ड डाई फोर्जिंग) और सटीक गढ़त (प्रीसीजन फोर्जिंग या नीयर नेट आकृति फोर्जिंग) शामिल हैं।
फोर्जिंग की क्रिया सामान्य ताप पर (room temperature), मामूली गर्म अवस्था में (warm) या खूब गर्म करके (hot) की जाती है। फोर्ज करके बनाये गये अवयव (हिस्से) एक किलो से भी छोटे से लेकर सैकड़ों मीट्रिक टन के हो सकते हैं। फोर्ज करके बनाये हुए अवयवों को अन्तिम रूप देने के लिये प्राय: कुछ और प्रक्रियाओं से गुजारना पड़ता है।
किसी अवयव को फोर्ज करने के प्रायः चार तरीके हैं-
इसी प्रकार, किस ताप पर फोर्जन किया जाता है, उसके अनुसार फोर्जन के तीन प्रकार हैं-
फोर्जन के लिए आवश्यक बल,
formula_1
यदि मुक्त फोर्जन (फ्री फोर्जिंग) हो रही है तो A का मान वह क्षेत्रफल है जिस पर दाब डाला जा रहा है तथा K का मान निम्नलिखित सूत्र से दिया जाता है-
formula_2
जहाँ formula_3 पदार्थ और प्रेस के बीच घर्षण गुणांक है, D व्यास है या सम्पर्क की लम्बाई है, और वस्तु की ऊँचाई है।
क्रीप-स्ट्रेस की गणना: formula_4
जहाँ K पदार्थ के प्रतिरोध का गुणांक है तथा n पदार्थ का कठोरीकरण गुनांक है।
विकृति की गणना:
formula_5
जहाँ h आरम्भिक ऊँचाई है और h अन्तिम ऊँचाई।
महाराष्ट्र राज्य सड़क विकास निगम
महाराष्ट्र राज्य सड़क विकास निगम (), जिसे प्रायं लघुरूप में एम एस आर डी सी कहते हैं, महाराष्ट्र सरकार के पूर्णतया स्वामित्व वाली भारतीय सार्वजनिक लिमिटेड क्म्पनी है। इसकी स्थापना ९ जुलाई, १९९६ को हुई थी एवं भारतीय कंपनी धारा १९५६ के अंतर्गत इसे २ अगस्त, १९९६ को सार्वजनिक लिमिटेड कंपनी बनाया गया था। यह महाराष्ट्र की सड़कों के निर्माण एवं अनुरक्षण का कार्य करती है।
हिन्दुस्तान कंस्ट्रक्शन कंपनी
हिन्दुस्तान कंस्ट्रक्शन कंपनी (एचसीसी) भारत की एक निर्माण कंपनी है। इसकी स्थापना १९२६ में हुई थी। यह यातायात, विद्युत, सागरीय, तेल एवं गैस पाइपलाइन निर्माण, सिंचाई एवं शहरी अवसंरचना क्षेत्रों में कार्यरत है।
रज्जु कर्षण सेतु
रज्जु कर्षण सेतु , सेतुओं का एक प्रकार होता है। इसमें एक या अधिक स्तंभ होते हैं, (जिन्हें टावर या पायलॉन भी कहते हैं), जो स्तंभ इस्पात रज्जुओं (केबल) द्वारा सेतु की सतह का भार संभालते हैं।
इसके तीन मुख्य उप-भेद होते हैं:- इसमें सभी केबल समानांतर होते हैं, व स्तंभ में विभिन्न दूरियों पर जुड़े होते हैं। इतनी ही दूरियों पर ये केबल सड़क पर जुड़े होते हैं। इसमें सभी केबल स्तंभ पर सबसे ऊपर एक ही स्थान से जुड़े होते हैं। इसमें केबल की वांछित लंबाई हार्प आकार से कहीं अधिक होती है। इसमें सभी केबल ऊर्ध्वाधर होते हैं। ये नीचे सड़क से जुड़े होते हैं, व ऊपर एक स्तंभ से दूसरे स्तंभ को जोड़े हुए एक अन्य मोटे केबल से जुड़े होते हैं।
तापोपचार
तापोपचार (Heat treatment) उन प्रक्रमों या विधियों को कहते हैं जो उष्मा के आदान-प्रदान के द्वारा पदार्थों के भौतिक गुणों को बदलने के लिये उपयोग किये जाते हैं। कभी-कभी इनकी सहायता से पदार्थ के रासायनिक गुण भी बदले जाते हैं। इनका धातुकर्म में बहुत उपयोग है। कांच आदि कुछ अन्य पदार्थों के उत्पादन में भी तापोपचार का प्रयोग होता है। तापोपचार द्वारा वांछित परिणाम पाने के लिये पदार्थ को प्राय: बहुत अधिक गरम करना या बहुत अधिक ठण्डा करना पड़ता है।
एनिलिंग (annealing), केस कठोरीकरण (case hardening), प्रेसिपिटेशन सशक्तीकरण (precipitation strengthening), टेम्परिंग (tempering) तथा क्वेंचिंग (quenching) प्रमुख तापोपचार हैं।
तापोपचार की निम्न विधिया है:-
(१) कठोरीकरण:- किसी भी मुलायम स्टील को घिसने से बचाने के लिए अथवा टूल को किसी धातु को काटने योग्य बनाने के लिए उसे किसी विशेष तापक्रम पर गर्म करके ठण्डा करने की कि्रया को कठोरीकरण कहते हैं।
(2) टेम्परिगं:- कठोरीकरण से इस्पात कठोर व भगुंर हो जाती है। उसे दूर करने के लिए टेम्परिंग करते है।
(३) एनेलिंग
(४) नार्मलाइजिगं
(५) केश हार्डेनिंग
टोमोग्राफी
कम्प्यूटर टोमोग्राफी या सीटी (CT) एक प्रकार की चिकित्सीय चित्रांकन (medical imaging) तकनीक है जो टोमोग्राफी पर आधारित है। इसे सबसे पहले विकसित करने वाली कम्पनी के नाम पर इसे पूर्व में "ईएमआई" भी कहा जाता था। बाद में इसे "कम्प्यूटर ऐक्सिअल टोमोग्राफी" (कैट) के नाम से भी जाना गया। इसमें किसी वस्तु के बहुत से द्विबिमीय चित्र लिये जाते हैं जो एक दिये हुए अक्ष के लम्बवत थोड़ी-थोड़ी दूरी पर स्थित तलों के चित्र होते हैं। कम्प्यूटर प्रोग्राम के द्वारा इन द्विविमीय चित्रों को बुद्धिसम्मत ढ़ंग से मिलाकर एक त्रिविमीय (3D) चित्र बना लिया जाता है। इसे ही टोमोग्राफी कहते हैं। वस्तुत: यह एक प्रकार की ज्यामितीय डेटा प्रसंस्करण तकनीक है। इस तरह प्राप्त त्रिबिमीय चित्र से शरीर के अन्दर के दुर्गम अंग की संरचना बिना किसी चीर-फाड़ के ही स्पष्ट हो जाती है।
इसका उपयोग विकिरणविज्ञान (रेडियोलोजी), पुरातत्व, जीवविज्ञान, चिकित्सा, वायुमण्डलीय विज्ञान, भूभौतिकी, समुद्रविज्ञान, प्लाज्मा भौतिकी, पदार्थ विज्ञान, खगोल भौतिकी, क्वाण्टम सूचना, तथा अन्य अनेकों क्षेत्रों में होता है।
अफ़्रीका के पर्यटन स्थल
केप टाउन दक्षिण अफ्रीका का सबसे पुराना शहर है। इस यहां की सांस्‍कृतिक राजधानी भी कहा जाता है। इसकी स्‍थापना 1652 में जैन वैन रीबीक ने की थी। इसे विश्‍व के सबसे खूबसूरत शहरों में से एक माना जाता है। समुद्र के किनारे बसा यह शहर यहां आने वाले पर्यटकों को सुकून पहुंचाता है और सभी तरह की सुविधाएं मुहैया कराता है। टेबल माउंटेन पर केबल कार से शहर का नजारा रोमांचित कर देता है। फेरी से रॉब्‍बन द्वीप का सफर हो या कर्स्‍टनबोश राष्‍ट्रीय जैव उद्यान में चाय का आनंद हो अथवा कैसल ऑफ गुड होप की सैर हो, सभी कुछ आकर्षित करता है। रोमांचक खेलों के शौकीन हा‍इकिंग का मजा उठा सकते हैं। यहां पर क्लिफटन और केंप बे जैसे खूबसूरत समुद्री तट भी हैं।
खरीदारी करने के लिए विक्‍टोरिया और एलफ्रेड वॉटरफ्रंट, कैवेंडिश स्‍क्‍वैयर और केनेल वॉक का रुख किया जा सकता है। रात के समय लॉन्‍ग स्‍ट्रीट में बहुत रौनक रहती है। यहां का सीफूड भी बहुत मशहूर है।
2 मिलियन हैक्‍टेयर में फैला यह राष्‍ट्रीय उद्यान केवल दक्षिण अफ्रीका का ही नहीं बल्कि समूचे अफ्रीका महाद्वीप का सबसे प्रसिद्ध राष्‍ट्रीय उद्यान है। इस उद्यान की स्‍थापना 1898 में यहां के वन्‍य जीवन को सुरक्षित रखने के उद्देश्‍य से की गई थी। आज यह उद्यान पर्यावरण प्रबंधन तकनीक और नीतियों का सबसे अच्‍छा उदाहरण है।
क्रुजर राष्‍ट्रीय उद्यान में पेड़ों की 336, मछलियों की 49, पक्षियों की 147 और जंतुओं की करीब 147 प्रजातियां पाई जाती हैं। यह स्‍थान केवल वन्‍य जीवों के कारण की नहीं जाना जाता। यहां पर पत्‍थरों पर की गई चित्रकारी और मसोरिनी व थुलामेला जैसे प्राचीन स्‍थानों के कारण भी दूर दूर से लोग इस जगह आते हैं। ये सब स्‍थान उन सब संस्‍कृतियों, लोगों और घटनाओं की झलक प्रस्‍तुत करते हैं जिनका क्रुजर राष्‍ट्रीय पार्क के इतिहास में योगदान रहा है। ये सभी इस उद्यान की प्राकृतिक संपदा का महत्‍वपूर्ण हिस्‍सा है।
1708 मीटर चौड़ा यह झरना विश्‍व का सबसे बड़ा प्राकृतिक झरना है। स्‍थानीय लोग इसे मूसी-ओआ-तुन्‍या कहते हैं। यह विश्‍व के सबसे सुंदर प्राकृतिक अजूबों में से एक है। इस फॉल के आसपास का क्षेत्र राष्‍ट्रीय पार्क घोषित किया जा चुका है और यह विश्‍व धरोहर की सूची में शामिल है। ऐसा इस क्षेत्र में व्‍यवसायिक गतिविधियों के अत्‍यधिक प्रसार को रोकने के उद्देश्‍य से किया गया है। यूं तो यह स्‍थान हमेशा ही आकर्षक लगता है लेकिन फरवरी में वर्षा के बाद इसका प्रवार और भी तेज हो जाता है। यहां पर पानी के तेज बहाव में राफ्टिंग का मजा उछाया जा सकता है। इसके अलावा घुड़सवारी और फिशिंग भी की आ सकती है।
20566 वर्ग किलोमीटर में फैला यह राष्‍ट्रीय उद्यान बोत्‍सवाना का दूसरा सबसे बड़ा राष्‍ट्रीय उद्यान है। यहां की सफारी बहुत की मशहूर है जो अफ्रीका से समस्‍त वन्‍य जीवन के दर्शन कराती है। यहां का मुख्‍य आकर्षण यहां बड़ी संख्‍या में पाए जाने वाले हाथी हैं। ये हाथी प्रवासी हैं जो गर्मियों में चोबे और लिंयंती नदियों के आस-पास रहते हैं और बारिश के मौसम में पार्क के दक्षिणपूर्वी हिस्‍से में चले जाते हैं।
ओकवांगो डेल्‍टा विश्‍व का सबसे बड़ा इनलैंड डेल्‍टा है। इस डेल्‍टा के बीव में पड़ने वाले द्वीपों के कारण यहां की जलवायु में भिन्‍नता देखने को मिलती है। इस वजह से पक्षियों की बहुत सारी प्रजातियां पाई जाती हैं। यहां के साफ पानी में अनेक प्रकार की मछलियां देखी जा सकती हैं। इस स्‍थान को प‍क्षी प्रेमियों का स्‍वर्ग भी कहा जाता है। अगस्‍त के महीने में इस डेल्‍टा की खूबसूरती अपने चरम पर होती है। इस दौरान यहां के पानी की गहराई सबसे ज्‍यादा होती है। मार्च के महीने में यहां की हरियाली देखते ही बनती है। यहां तक केवल वायु मार्ग से ही पहुंचा जा सकता है।
वृक्षायुर्वेद योग
वृक्षायुर्वेद योग अर्थात वृक्षों के विषय में ज्ञान रखना तथा उनका चिकित्सा में प्रयोग करना और उन्हें किस तरह से रोपा जाए, आदि जानकारी रखना। यह कला चौंसठ कलाओं के अन्तर्गत आती है।
पुस्तक वाचन
पुस्तक वाचन अर्थात् पुस्तक पढ़ने की कला एक महत्त्वपूर्ण कला है। यह कला चौंसठ कलाओं के अन्तर्गत आती है।
नटक आख्यायिक दर्शन
नाटक आख्यायिक दर्शन नाटक आदि देखना भी व्यक्ति की एक विशेषता है। यह एक कला है जो चौंसठ कलाओं के अन्तर्गत आती है।
नाटक आख्यायिक दर्शन
नाटक आख्यायिक दर्शन नाटक आदि देखना भी व्यक्ति की एक विशेषता है। यह एक कला है जो चौंसठ कलाओं के अन्तर्गत आती है।
पट्टिका वेगवान विकल्प
पट्टिका वेगवान विकल्प अर्थात् तरह -तरह की चारपाई बुनना भी एक कला है। कौन कितनी शीघ्रता से तथा कितनी सुन्दर चारपाई बुनता है, यह उस व्यक्ति विशेष की कलात्मकता का परिचायक है। यह कला चौंसठ कलाओं के अन्तर्गत आती है।
तक्षकर्म
तक्षण लकड़ी, हाथीदाँत या अन्य सामग्री को अपनी कलात्मक कुशलता से तरह-तरह के रूपों में परिवर्तित कर देना एक महत्त्वपूर्ण कला है। जो लकड़ी का कार्य करते हैं उन्हें बढ़ई कहते हैं। यह कला चौंसठ कलाओं के अन्तर्गत आती है।
धातुवाद
धातुवाद चौंसठ कलाओं में से यह एक कला है। पीतल, स्वर्ण आदि धातुओं को मिलाना, शुद्ध करना आदि की कला है। प्राचीन युग में बौद्धाचार्य श्रीनागार्जुन ने नुतन अविष्कार कर रसरसायन के विशेष प्रयोग कर धातुवाद की सरल विधि का निर्माण किया था। श्रीनार्गाजुन जी ने सैकड़ो शिष्य-प्रशिष्य को रस क्रिया की दीक्षा दी और अनेकों को विज्ञान विद बनाया। इसके बाद उन्हें विदेशों में इसके प्रचार के लिए भेजा।
जब इलेक्ट्रान, न्यूट्रान, प्रोटान आदि के बारे में इंसानों को पता भी नहीं था, तब भी प्राचीन युग में भारत में इस प्रकार के धातु को नए रूप देने और अन्य धातु को मिलने या शुद्ध करने का कार्य किया जाता था। प्राचीन काल में जब सम्राट चन्द्रगुप्त मौर्य के पास सेना को देने के लिए अधिक धन नहीं था तो उन्होनें धातुवाद या धातुकर्म या खनिकर्म की कला के द्वारा धन एकत्रित किया। नंदों से युद्ध के समय इसी धन से उनका खर्च उठाया था।
मणि राग ज्ञान
मणि राग ज्ञान रत्नों के रंगों का ज्ञान रखना एक महत्त्वपूर्ण कला के अतर्गत आता है। यह कला चौंसठ कलाओं में से एक महत्त्वपूर्ण कला है।
आकर ज्ञान
आकर ज्ञान विभिन्न प्रकार की खानों की विद्या का ज्ञान रखना एक कला है। यह कला चौंसठ कलाओं में से एक महत्त्वपूर्ण कला है।
मेष-कुक्कुट-लावक युद्ध
मेष-कुक्कुट-लावक युद्ध मेढ़ा, मुर्गा, वटेर, कुक्कुट आदि को आपस में लड़ाने और उन्हें लड़ते हुए देखकर भरपूर आनन्द लेना प्राचीन काल से मनुष्य का अनोखा शौक रहा है। यह एक कला है और इसकी जानकारी रखने वाला कलाकार कहलाता है। यह कला प्रसिद्ध चैंसठ कलाओं के अन्तर्गत आती है।
शुक-सारिका प्रलापन
शुक-सारिका प्रलापन तोता और मैना मनुष्य की तरह बोली बोलने के लिए प्रसिद्ध हैं। तोता-मैना को पढ़ाना भी एक कला है। यह कला चौंसठ कलाओं में से एक महत्त्वपूर्ण कला है।
अफ़्रीका की अर्थव्यवस्था
प्राकृतिक संसाधनों से परिपूर्ण होते ही भी अफ्रीका विश्व का सबसे दरिद्र और सबसे अविकसित भू भाग है। अफ्रीका का इतिहास भयंकर महामारियों जैसे मलेरिया, एच. आई। वी, सैनिक विद्रोह, जातीय हिंसा आदि घटनाओं से भरा हुआ है जो इसके वर्तमान स्थिति के लिए जिम्मेदार है। संयुक्त राष्ट्र द्वारा सन २००३ में प्रकाशित मानव विकास रिपोर्ट में अफ्रीका के २५ देशों ने सूची में सबसे निचला स्थान प्राप्त किया है।
सन १९९५ से २००५ तक अफ्रीका की अर्थव्यवस्था में सुधार आया और वर्ष २००५ के लिए यह औसतन ५ प्रतिशत रही। कुछ देश जैसे अंगोला, सूडान और ईक्वीटोरियल गिनी जिन्होंने अपने पेट्रोलियम भंडारों अथवा पेट्रोलियम वितरण प्रणाली का विस्तार किया ने औसत से अधिक विकास दर दर्ज की। विगत कुछ वर्षों में चीन ने अफ्रीकी देशों में काफी निवेश किया है। सन २००७ में चीनी उपक्रमों ने अफ्रीकी देशों में कुल १ बिलियन डॉलर का निवेश किया।
बंगलौर सिटी जंक्शन रेलवे स्टेशन
बंगलौर सिटी जंक्शन रेलवे स्टेशन बंगलौर शहर का रेलवे स्टेशन है।
गुवाहाटी रेलवे स्टेशन
गुवाहाटी रेलवे स्टेशन गुवाहाटी शहर का रेलवे स्टेशन है।
न्यू तिनसुकिया जंक्शन रेलवे स्टेशन
न्यू तिनसुकिया जंक्शन रेलवे स्टेशन तिनसुकिया शहर का रेलवे स्टेशन है।
जबलपुर जंक्शन रेलवे स्टेशन
जबलपुर जंक्शन रेलवे स्टेशन जबलपुर शहर का रेलवे स्टेशन है। यह पश्चिम मध्य रेलवे का मुख्यालय है |
रीवा रेलवे स्टेशन
रीवा रेलवे स्टेशन रीवा शहर का रेलवे स्टेशन है।
सियालदह जंक्शन
सियालदह पश्चिम बंगाल का एक प्रमुख रेलवे स्टेशन है। यह कोलकाता में स्थित है।
मालदा टाउन रेलवे स्टेशन
मालदा टाउन रेलवे स्टेशन (MLDT) मालदा टाउन शहर का रेलवे स्टेशन है।
भागलपुर रेलवे स्टेशन
भागलपुर रेलवे स्टेशन भागलपुर शहर का रेलवे स्टेशन है।
भागलपुर रेलवे स्टेशन भारत का ए वन कलाश का रेलवे स्टेशन है
दानापुर रेलवे स्टेशन
दानापुर रेलवे स्टेशन दानापुर शहर का रेलवे स्टेशन है। दानापुर, पाटलिपुत्र जंक्शन रेलवे स्टेशन व राजेंद्र नगर रेलवे स्टेशन ,दानापुर मंडल के प्रमुख स्टेशनों है।
दानापुर स्टेशन, स्टेशन कोड डीएनआर, पूर्वी मध्य रेलवे के दानापुर रेलवे डिवीजन का मुख्यालय है। दानापुर दिल्ली-कोलकाता मेन लाइन द्वारा मुगलसराय-पटना मार्ग के माध्यम से भारत के महानगरीय क्षेत्रों से जुड़ा हुआ है। दानापुर भारतीय बिहार के पटना जिले के दानापुर शहर में स्थित है। हावड़ा-पटना-मुगलसराय मुख्य रेखा पर अपने स्थान के कारण कई पटना, हावड़ा से आने वाली एक्सप्रेस ट्रेनों में बरौनी बाध्य, सियालदाह यहां रुक गईं। यहां से एक और लाइन शाखाएं और पाटलिपुत्र जंक्शन रेलवे स्टेशन पर पटना सोनपुर लाइन में शामिल हो गईं।
गोरखपुर जंक्शन रेलवे स्टेशन
गोरखपुर जंक्शन रेलवे स्टेशन गोरखपुर शहर का रेलवे स्टेशन है।
गिनेस बुक ऑफ़ वर्ल्ड रेकॉर्ड्स के अनुसार विश्व का सर्वाधिक लम्बा प्लेटफॉर्म यहीं पर स्थित है।
साहिबगंज जंक्शन रेलवे स्टेशन
साहिबगंज जंक्शन रेलवे स्टेशन साहिबगंज शहर का रेलवे स्टेशन है।
बीकानेर जंक्शन रेलवे स्टेशन
बीकानेर जंक्शन रेलवे स्टेशन बीकानेर शहर का रेलवे स्टेशन है।
जयपुर जंक्शन रेलवे स्टेशन
जयपुर जंक्शन रेलवे स्टेशन (कूट: JP) जयपुर का प्रधान रेलवे स्टेशन है। यह २००२ से उत्तर पश्चिम रेलवे का मुख्यालय भी है। इस रेलवे का जयपुर मण्डल का कार्यालय भी जयपुर में ही है।
पुणे जंक्शन रेलवे स्टेशन
पुणे जंक्शन रेलवे स्टेशन पुणे शहर का रेलवे स्टेशन है। याहासे उत्त्तर भारत, राजस्थान, गुजरात के लिये गादिया निकलती है। मुम्बई से दक्षिण भारत जानेवाली सारी गाडियां यहाँ पर रुकती है। आनेवाले कुछ सालों में पुणे से अहमदाबाद जाने वाली बुलेट ट्रन भी होगी।  इस स्टेशन को ६ प्लटफोर्म है और २ फूटब्रिज है। देक्कन ओडीसी बोलके एक पर्यटन गाडी भी इस स्टेशन पर एक दिन के लिए रुकती है। पुणे से लोनावला लोकल सेवा है। यहाँ से अहमदाबाद, दिल्ली और हावडा को दुरोनतो गाडिया जाती है। कर्नाटक समपर्क क्रान्ती ये गाडि पुणे को दिल्ली और बंगलौर से जोडती है। पुणे से सिकंदराबाद जानेवाली शताबदी भी इस साल सुरु होगी।
राजेंद्र नगर रेलवे स्टेशन
राजेंद्र नगर टर्मिनल रेलवे स्टेशन पटना शहर का दूसरा रेलवे स्टेशन है। दानापुर, पाटलिपुत्र व राजेंद्र नगर स्टेशन ,दानापुर मंडल के प्रमुख स्टेशनों है।
टिटलागढ रेलवे स्टेशन
टिटलागढ रेलवे स्टेशन टिटलागढ़ शहर का रेलवे स्टेशन है।
सहरसा जंक्शन रेलवे स्टेशन
सहरसा में रेलवे द्वारा दूसरे वाशिंग पिट का निर्माण कार्य शुरू कर दिया गया था। सहरसा रेलवे स्टेशन के विस्तार और भविष्य की संभावनाओं को देखते हुए महत्वपूर्ण परियोजनाओं में से एक है। सहरसा जंक्शन से कई लंबी दूरी की ट्रेनों का परिचालन किया जाता है। एक वाशिंग पिट रहने से ट्रेनों कि साफ सफाई से लेकर मेंटेनेंस का अधिक दबाव है, सहरसा स्टेशन के सर्वा ढाला के निकट दूसरे वाशिंग पिट के निर्माण होने के बाद से ट्रेनों कि साफ सफाई के साथ नई ट्रेनों के परिचालन की संभावना भी बढ़ जाएगी।
हबीबगंज रेलवे स्टेशन
रानी कमलापति रेलवे स्टेशन (पूर्व नाम : हबीबगंज जंक्शन) भारतीय रेल का एक रेलवे स्टेशन है। यह भोपाल शहर में स्थित है और भोपाल शहर का दूसरा रेलवे स्टेशन है। यह भारत का पहला आईएसओ प्रमाणित निजी रेलवे स्टेशन है। 14 नवंबर 2021 को हबीबगंज रेलवे स्टेशन का नाम ​रानी कमलापति के नाम से बदल दिया गया है।
हबीबगंज का रेलवे स्टेशन स्थित है:
14 नवंबर 2021 को हबीबगंज रेलवे स्टेशन का नाम बदलकर रानी कमलापति स्टेशन कर दिया गया। भारतीय प्रधान मंत्री, नरेंद्र मोदी ने 15 नवंबर 2021 को भोपाल में पुनर्विकसित रेलवे स्टेशन का उद्घाटन किया। इसका नाम बदलकर भोपाल रियासत की अंतिम हिंदू रानी गोंड समाज की गौरव रानी कमलापति के नाम पर रखा गया है। भोपाल के हबीबगंज रेलवे स्टेशन का नाम बदलकर आदिवासी रानी के नाम पर रखा गया। इस स्टेशन को अब कमलापति रेलवे स्टेशन के नाम से जाना जाता है। रेलवे स्टेशन में अब हवाई अड्डे जैसी आधुनिक सुविधाएं भी होंगी।
रतलाम जंक्शन रेलवे स्टेशन
रतलाम जंक्शन दिल्ली-मुम्बई मेन रेल्वे लाईन का एक बड़ा रेलवे स्टेशन है। यह रतलाम कि सेवा करता हैं।
वेरावल रेलवे स्टेशन
वेरावल रेलवे स्टेशन वेरावल शहर का रेलवे स्टेशन है।
भुवनेश्वर रेलवे स्टेशन
भुवनेश्वर रेलवे स्टेशन भुवनेश्वर शहर का रेलवे स्टेशन है।
हरिद्वार जंक्शन रेलवे स्टेशन
हरिद्वार जंक्शन रेलवे स्टेशन हरिद्वार शहर का रेलवे स्टेशन है।
श्री गंगानगर रेलवे स्टेशन
श्री गंगानगर रेलवे स्टेशन श्रीगंगानगर शहर का रेलवे स्टेशन है।
हैदराबाद डेकन रेलवे स्टेशन
हैदराबाद डेकन रेलवे स्टेशन हैदराबाद शहर का दूसरा रेलवे स्टेशन है। यह हैदराबाद डेकन राज्य के नाम पर है।
वेरावल
वेरावल (Veraval) भारत के गुजरात राज्य के गीर सोमनाथ ज़िले में स्थित एक नगर है। यह शहर प्रसिद्ध सोमनाथ मंदिर से मात्र ६ कि॰मी॰ की दूरी पर है। वेरावल का अरब सागर से तट है।
वेरावल 13वीं या 14वीं शताब्दी में राव वेरावलजी वाधेर, एक राजपूत वेरावल. द्वारा स्थापित किया गया था। यह एक दुर्ग वाला बंदरगाह शहर था। यहाँ एक स्थानीय शासक का ज़ोर था, जो सन् 1953 में समाप्त हुआ, जब जूनागढ़ जिले को भारत के साथ विलय कर दिया गया। शहर में अभी भी कुछ पुराने नवाबी शैली की इमारतें हैं, जिनमें से एक महल, पुराने किले, नवाबी द्वार और अन्य खंडहर हैं। बंदरगाह के पुरानी दीवारों अब बरबाद हो रही हैं, लेकिन प्रभावशाली जूनागढ़ फाटक और पाटन गेट अभी भी देखा जा सकता है। नवाबी महल मुख्य आकर्षणों में से एक है। यह लोकप्रिय स्थापत्य सोमनाथ कॉलेज के रूप में जाना जाता है, क्योंकि आज़ादी के बाद महल एक कॉलेज में परिवर्तित किया गया था। वर्तमान में यह सोमनाथ संस्कृत विश्वविद्यालय की इमारत है। शहर अक्सर सोमनाथ के भव्य मंदिर और प्रभास पाटन और भालकातीर्थ के लिए प्रवेश द्वार के रूप में जाना जाता है। वेरावल के पास गीर अभ्यारण (42 किमी दूर करने के लिए शहर) है।
सूरत के उदय से पहले, वेरावल मक्का तीर्थयात्रियों के लिए प्रमुख बंदरगाह था। इसका महत्व अब भारत में सबसे बड़े मछली पकड़ने के बंदरगाहों में से एक के रूप में है। यहाँ से बहुत दाउ (पारम्परिक नौकाएँ) चलती हैं। इनमें मछ्ली पकड़ने के लिए जाल व कई अन्य उपकरणों का प्रयोग होता है। इसका कौशल पिता-से-पुत्र शताब्दियों से चला आ रहा है। पास में, बस्ती से लगभग 25 किमी दूर गुफ़ाएँ हैं। यह पांडव गुफ़ाएँ कहलाती हैं, और मान्यता है कि अपने वनवास काल में महाभारत के पांडव इन गुफ़ाओं में रहे थे।
2001 के [अद्यतन] भारत की जनगणना के अनुसार [2], वेरावल 141,250 की आबादी थी। पुरुषों और महिलाओं की जनसंख्या 49% से 51% है। वेरावल 62% की एक औसत साक्षरता दर 59.5% के राष्ट्रीय औसत से अधिक है: पुरुष साक्षरता 71% है और महिला साक्षरता 53% है। वेरावल में, जनसंख्या का 14% उम्र के 6 वर्ष से कम है।
वेरावल के अधिकांश लोग गुजराती हैं। खारवा और कोली क्षेत्र में बड़े समुदाय हैं। राजवाड़ी, प्रजापति, लोहाना, मलेक, रायका-रबारी, मेमन, पाटनी, सिन्धी और मलयाली अन्य स्थानीय निवासी हैं। गुजराती और हिंदी लोकप्रिय भाषाएँ हैं।
मत्स्य पालन हमेशा शहर का मुख्य उद्योग रहा है और खारवा मछली पकड़ने के व्यवसायी हैं। वेरावल एक बड़ा नाव बनाने का उद्योग-केन्द्र भी है। यहाँ से मछ्लियाँ अमेरीका, जापान, दक्षिणपूर्व एशिया, खाड़ी और यूरोपीय संघ के देशों में निर्यात होती हैं। यहाँ बिड़ला व्यापारिक संगठन का रेयान उत्पादन केन्द्र भी है। इसके अलावा यहाँ विभिन्न रासायनिक और सीमेंट (जैसे अंबुजा सीमेंट लिमिटेड) उत्पादन कारखाने भी हैं, जो स्थानीय युवकों को नौकरियाँ प्रदान करते हैं।
वेरावल पश्चिमी रेलवे का एक महत्वपूर्ण रेलवे स्टेशन है। यहाँ से गाड़ियाँ अहमदाबाद, राजकोट, रतलाम, उज्जैन, वडोदरा, पुणे, भोपाल, जबलपुर, आदि जैसे प्रमुख शहर जाती हैं। निकटतम हवाई अड्डा है राजकोट और दीव है।
कैलाशनाथ मंदिर, कांचीपुरम
कैलाशनाथ मंदिर, कांचीपुरम में स्थित एक हिन्दू मंदिर है। यह शहर के पश्चिम दिशा में स्थित यह मंदिर कांचीपुरम tigका सबसे प्राचीन और दक्षिण भारत के सबसे शानदार मंदिरों में एक है। इस मंदिर को आठवीं शताब्दी में पल्लव वंश के राजा नरसिंहवर्मन द्वितीय ने अपनी पत्नी की प्रार्थना पर बनवाया था। मंदिर के अग्रभाग का निर्माण राजा के पुत्र महेन्द्र वर्मन तृतीय के करवाया था। मंदिर में देवी पार्वती और शिव की नृत्य प्रतियोगिता को दर्शाया गया है। यह द्रविडशैली का मंदिर है
कांची के कैलाश मंदिर निर्माण नरसिंहवर्मन द्वितीय ने कराया था। मगर महेन्द्रवर्मन त्रीतीय ने बाद में मंदिर के अग्र भाग पर एक शिव मंदिर का निर्माण करवाया थ।
बादामी गुफा मंदिर
बादामी गुफा मंदिर, भारत के कर्नाटक के उत्तरी भाग में बागलकोट जिले के एक शहर बादामी में स्थित हिंदू और जैन गुफा मंदिरों का एक परिसर है। गुफाओं को भारतीय चट्टानों को काटकर बनाने की वास्तुकला का उदाहरण माना जाता है, विशेष रूप से बादामी चालुक्य वास्तुकला, जो 6वीं शताब्दी से है। बादामी को पहले वातापी बादामी के नाम से जाना जाता था, जो प्रारंभिक चालुक्य वंश की राजधानी थी, जिसने छटी से 8वीं शताब्दी तक कर्नाटक पर शासन किया था। बादामी एक मानव निर्मित झील के पश्चिमी तट पर स्थित है, जो पत्थर की सीढ़ियों के साथ एक दीवार से घिरा है; यह बाद के समय में निर्मित किलों द्वारा उत्तर और दक्षिण में घिरा हुआ है।
बादामी गुफा मंदिर, दक्कन क्षेत्र में हिंदू मंदिरों के कुछ शुरुआती ज्ञात उदाहरणों का प्रतिनिधित्व करते हैं। इसने आइहोल के मंदिरों के साथ मालाप्रभा नदी घाटी को मंदिर वास्तुकला के एक पालने में बदल दिया, जिसने भारत के अन्य हिंदू मंदिरों के घटकों को प्रभावित किया।
शहर के दक्षिण-पूर्व में नरम बादामी बलुआ पत्थर से बने गुफाओं की संख्या 1 से 4 तक है। गुफा न. 1 में, हिंदू देवी-देवताओं और प्रसंगों की विभिन्न मूर्तियों के बीच, नटराज के रूप में तांडव-नृत्य करने वाले शिव की एक प्रमुख नक्काशी है। गुफा न. 2 ज्यादातर अपने अभिन्यास और आयामों के संदर्भ में गुफा न. 1 के समान है, जिसमें हिंदू प्रसंगों की विशेषता है, जिसमें विष्णु की त्रिविक्रम के रूप में उभड़ी हुई नक्काशी सबसे बड़ी है। गुफा न. 3 सबसे बड़ी है, जिसमें विष्णु से संबंधित पौराणिक कथाएं बनाई गई हैं, और यह परिसर में सबसे जटिल नक्काशीदार गुफा भी है। गुफा न. 4 जैन धर्म के प्रतिष्ठित लोगों को समर्पित है। झील के चारों ओर, बादामी में अतिरिक्त गुफाएँ हैं जिनमें से एक बौद्ध गुफा हो सकती है। 2015 में चार मुख्य गुफाओं से लगभग 500 मीटर (1,600 फीट), 27 हिंदू नक्काशियों के साथ एक अन्य गुफा की खोज हुई थी।
आठवीं शताब्दी
यह ईसवीं की आठवीं शताब्दी को कहा जाता है। यानि ७००-७९९ ई. वर्षों के समूह को कहते हैं।
जलसंधि
जलसंधि (अंग्रेज़ी: , स्ट्रेट) या जलसंयोगी या जलडमरू पानी के ऐसे तंग मार्ग को कहते हैं जो दो बड़े पानी के समूहों को जोड़ता हो और जिसमें से नौकाएँ गुज़रकर एक बड़े जलाशय से दूसरे बड़े जलाशय तक जा सकें। इसका भौगोलिक आकार अक्सर डमरू जैसा होता है, जिसके दो बड़े जलीय भागों के मध्य में जलसंधि होती है, इसलिये इसे जलडमरूमध्य भी कहते हैं। कूटनीतिक दृष्टि से जो भी दो सागरों को जोड़ने वाले किसी जलसंधि क्षेत्र पर क़ब्ज़ा रखता है वह आने-जाने वाले व्यापारिक व सैनिक नाव-यातायात पर नज़र और नियंत्रण रख सकता है। थलसेनाएँ भी जलसंधियों की कम चौड़ाई को पार करके एक स्थान से दूसरे स्थान में प्रवेश करती हैं। इस कारणवश जलसंधियाँ इतिहास में महत्वपूर्ण रहीं हैं और उनपर अंतरराष्ट्रीय खीचातानी हमेशा से जारी रही है। उदाहरण के लिए जिब्राल्टर जलसंधि स्पेन एवं मोरोक्को भूभागों को अलग करती है, व अंध महासागर को भूमध्य सागर से जोड़ती है और इस क्षेत्र पर स्पेन, ब्रिटेन और मोरोक्को में बहुत मजा ले दे रहा है।
जिबराल्टर जल संधि -भुमध्य सागर +अटलाँटिक महासागर केरिच जल संधि- काला सागर+ अजोप सागर फास्फोरस जल संधि-मर्मरा सागर+ काला सागर डेविस जल संधि-अटलाँटिक महासागर+आर्कटिक महासागर डोवर जल संधि-इँग्लिश चैनल+उत्तरी सागर
थलसन्धि
थलसन्धि या भूडमरुमध्य भूमि की एक पतली पट्टी होती है, जो दो बड़ी जलराशियों (अधिकांशतः सागर) को अलग करती है व दो बड़े भूभागों को जोड़ती है। जैसे पनामा भूडमरुमध्य उत्तरी अमरीका को दक्षिणी अमरीका से जोड़ता है एवं अंध महासागर को प्रशांत महासागर से अलग करता है। स्वेज भूडमरुमध्य एशिया को अफ्रीका से जोड़ता है।
यह जलडमरुमध्य का उलटा होता है।
पनामा भूडमरुमध्य
पनामा भूडमरुमध्य उत्तरी अमरीका को दक्षिणी अमरीका से जोड़ता है एवं अंध महासागर को प्रशांत महासागर से अलग करता है।